**ΕΠΙΘΕΤΙΚΟΙ ΠΡΟΣΔΙΟΡΙΣΜΟΙ**

**Ονομάζονται τα επίθετα που προσδιορίζουν ουσιαστικά με τα οποία συμφωνούν στην πτώση, στο γένος και στον αριθμό και φανερώνουν μια μόνιμη ιδιότητά τους**

**Ως επιθετικοί προσδιορισμοί ,εκτός από**

**επίθετα , χρησιμοποιούνται:**

**1.-Αντωνυμίες: Τόση χαρά δεν την μπορούν τα μάτια.**

 **2.-Αριθμητικά: Σήμερα απουσίαζαν τρεις μαθητές.**

 **3.-Μετοχές: Τα πληγωμένα πουλιά δε σάλευαν.**

 **4.-Ουσιαστικά προσηγορικά που δηλώνουν:**

* **Ηλικία :Γέρος άνθρωπος και δε λέει να ξεκουραστεί.**
* **Επάγγελμα : Γιατρός άνθρωπος και να φοβάται τις αρρώστιες!**
* **Εθνικότητα: Οι Έλληνες στρατιώτες αγωνίστηκαν γενναία.**

 **5.-Ονόματα**

* **Γεωγραφικών όρων: Ο Πηνειός ποταμός περνά από τα Τέμπη.**
* **Χρονικών όρων: Ήρθαν Κυριακή μέρα και φύγαν Τρίτη.**
* **Φυσικών φαινομένων: Φύσηξε βοριάς αέρας.**

 **6.-Επιρρήματα με το οριστικό άρθρο μπροστά τους :**

 **Κι ο κάτω κόσμος άνοιξε και τρίζουν τα θεμέλια.**

 **7.- Εμπρόθετα (κυρίως με τις προθέσεις από, για, με, χωρίς )**

* + **Έπλεξαν στεφάνια με λουλούδια από το βουνό.**
	+ **Πήρε άδεια για μια βδομάδα.**
	+ **Είναι άνθρωπος με πείρα.**
	+ **Ήταν άνθρωπος χωρίς ντροπή, βλέπεις.**

**Προσοχή: Ως επιθετικοί προσδιορισμοί χρησιμοποιούνται εκτός από επίθετα**

 **και άλλα μέρη του λόγου, όταν όλα αυτά έχουν σημασία επιθέτου.**